कैंब्रिज एनालिटिका पर 2016 में अमेरिका के राष्ट्रपति पद के चुनाव में डोनाल्ड ट्रंप के लिए काम करने के लिए फेसबुक के करोड़ों प्रयोगकर्ताओं के डेटा हासिल करने और उसी के आधार पर राजनीतिक विज्ञापन बनाने का आरोप है। मार्च में भारत ने कैंब्रिज एनालिटिका को नोटिस जारी कर पूछा था कि क्या वह गैरकानूनी तरीके से भारतीय नागरिकों के फेसबुक आंकड़ों का इस्तेमाल कर रही है। कंपनी को दूसरा नोटिस पिछले महीने भेजा गया। कंपनी ने ब्रिटेन में दिवाला प्रक्रिया शुरू की है और उसने अमेरिका में दिवाला आवेदन किया है। प्रसाद ने कहा कि भारत ने इन डाटा कंपनियों को स्पष्ट और कड़ा संदेश दिया है कि वे हमें हल्के में नहीं ले सकतीं। मुझे पूरा भरोसा है हम अपने देश की लोकतांत्रिक साख को मजबूत बनाये रखेंगे। उन्होंने कहा कि सूचना प्रौद्योगिकी मंत्रालय दूसरे नोटिस पर कैंब्रिज एनालिटिका के जवाब का इंतजार करेगा। उसका जवाब आने के बाद ही इस बारे में अंतिम विचार बनाया जाएगा।